【晨課起筷馬】試閘狀態急扳升
2024年05月10日 16:43
東網電視
更多新聞短片
第1場五班1400米草地，容天鵬馬房「加飯」上季出道至今已跑過10仗，雖然尚未有三甲紀錄，但數度跑近，反映本身具一定作戰能力，只是馬匹力度未足，馬房亦未盡力催谷，因此成績徘徊不前。不過經連串熱身之下，馬匹狀態已逐步得到提升，其中上仗增程跑田草1400米，突然一改跑法搶前領放，造出快步速形勢之下，頂到最後150米先力弱，最終跑第8名輸3乘，擺到明已試準晒。
「加飯」復課後操練未停過，快跳、慢踱做到足之餘，再試多鋪大閘考驗，嗰課田泥1200米閘，搵到湯普新幫手，起步輕鬆佔取前列包廂位置，沿途走勢淡定從容，等到入直路後才輕騎，馬匹即主動加速湧上，愈衝愈勁之下只以不足1馬位距離輸畀「快馬加鞭」，直路未有太多催策動作，餘勢更遲遲未停，表現勇銳非常。
■陳志懷